คลินิกแก้หนี้ วันแรกสมัคร กว่า3พันราย
เปิดคลินิกแก้หนี้ วันแรก สมัคร 3,000 ราย บสส.เร่งคัดกรองคุณสมบัติใน 2-3 วัน
2 มิ.ย. 2560

เปิดคลินิกแก้หนี้ วันแรก สมัคร 3,000 ราย บสส.เร่งคัดกรองคุณสมบัติใน 2-3 วันนายนิยต มาศะวิสุทธิ์ รักษาการกรรมการผู้จัดการ บริษัทบริหารสินทรัพย์สุขุมวิท (บสส.) เปิดเผยว่า วันที่ 1 มิ.ย.ที่เป็นวันแรกของการเปิดโครงการคลินิกแก้หนี้ส่วนบุคคลที่ไม่มีหลักประกัน มีประชาชนสนใจทยอยยื่นใบสมัคร 3,000 ราย โดยยื่นเอกสารด้วยตัวเอง 100 ราย และยื่นใบสมัครผ่านระบบออนไลน์ 3,000 รายทั้งนี้ บสส.จะรีบติดต่อกลับภายใน 1-2 วัน และจะรีบคัดกรองลูกหนี้ เข้าเงื่อนไขที่ธนาคารแห่งประเทศไทย (ธปท.) กำหนด คือจะต้องเป็นหนี้ที่ไม่ก่อให้เกิดรายได้ (เอ็นพีแอล) ก่อนวันที่ 1 พ.ค. 2560 และมี เจ้าหนี้หลายราย เพื่อประสานงานเจ้าหนี้ให้เข้ากระบวนการโดยเร็วที่สุด เบื้องต้นลูกหนี้ที่เข้าตามเงื่อนไขมีประมาณ 1 แสนราย"ขณะนี้มีลูกหนี้จำนวนมากที่สนใจเข้าร่วมโครงการแต่ไม่ผ่านคุณสมบัติ เพราะมีหนี้ทั้งแบงก์และหนี้นันแบงก์ และยังไม่ได้เป็นหนี้เสีย แต่มีความตั้งใจจะแก้ปัญหาหนี้ กลุ่มนี้สามารถติดต่อกับสมาคมนักวางแผนการเงินไทยเพื่อขอคำแนะนำได้ รวมทั้งให้เจรจากับสถาบันการเงินเจ้าหนี้โดยตรง เพื่อลดปัญหาหนี้เอ็นพีแอล รวมทั้งมีธนาคารพาณิชย์บางแห่งเสนอให้เงินกู้ เพื่อปรับโครงสร้างหนี้ (รีไฟแนนซ์) ด้วย" นายนิยต กล่าว